**СЪОБЩЕНИЕ**

**Община Севлиево** на основание чл.128, ал.2 от Закона за устройство на територията, съобщава че е изработен Подробен устройствен план (ПУП) – План за застрояване (ПЗ) за промяна предназначението на поземлен имот (ПИ) 288001, м. “Троенци“ по КВС на землището на с. Кръвеник с ЕКАТТЕ 40275, Община Севлиево от ливада в урегулиран поземлен имот за неземеделски нужди – „производствено-складови дейности“ за нуждите на селското стопанство – отглеждане на животни (крави), при условията на Предимно производствена Устройствена зона („Пп“) и установяване на следните устройствени показатели:

- начин на застрояване – свободно;

- характер на застрояване – ниско с височина до 10,00м;

- Максимална плътност на застрояване – 60%

- Минимална озеленена площ – 40%;

- Максимален Кинт. – 2,2

ПУП – ПЗ е придружен с Парцеларни планове („Пп“) за трасета на техническа инфраструктура – електроснабдяване и ВиК до ПИ 288001, през ПИ 001240 м. “Троенци“ по КВС на землището на с. Кръвеник с ЕКАТТЕ 40275, Община Севлиево.

На основание чл.128, ал.3 от ЗУТ‚ проектите с пълната текстова и графична част на Подробен устройствен план (ПУП) – План за застрояване (ПЗ) и Парцеларни планове („Пп“) на поземлен имот (ПИ) 288001, м. “Троенци“ по КВС на землището на с. Кръвеник с ЕКАТТЕ 40275, Община Севлиево са на разположение за разглеждане и обществен достъп в стая 215 от сградата на Община Севлиево, с административен адрес: гр. Севлиево, пл. “Свобода“ №1, всеки работен ден.

На основание чл.128, ал.5 от ЗУТ заинтересуваните лица могат да направят писмени възражения до Кмета на Общината в 14-дневен срок от публикуването на съобщението на интернет сайта на Община Севлиево.